./data/phi0914/phi00140/phi0914.phi00140.perseus-lat1.xml
Titus Livius (Livy)
Manlius in ulteriorem Hispaniam, quam et priore praetura provinciam       obtinuerat, Q FulviusFlaccus in citeriorem pervenit exercitumque abA Terentio accepit; nam ulterior morte P Semproni proconsulis sine imperio fuerat         Fulvium Flaccum oppidum Hispanum Vrbicuam nomine obpugnantem Celtiberi adorti       sunt  dura ibi proelia aliquot facta, multi Romani milites et vulnerati et       interfecti sunt  vicit perseverantia Fulvius, quod nulla vi abstrahi ab       obsidione potuit  Celtiberi fessi proeliis variis abscesserunt   urbs amoto auxilio eorum intra paucos dies capta et       direpta est; praedam militibus praetor concessit   Fulvius hoc oppido capto, P Manlius exercitu tantum in unum coacto, qui dissipatus fuerat, nulla alia       memorabili gesta re exercitus in hiberna deduxerunt  haec ea aestate in Hispania       gesta   Terentius, qui ex ea provincia       decesserat, ovans urbem iniit  translatum argenti pondo novem milia trecenta       viginti, auri octoginta pondo et duo, coronae aureae pondo sexaginta septem             eodem anno inter populum Carthaginiensem et       regem Masinissam in re praesenti disceptatores Romani de agro fuerunt             ceperat eum ab Carthaginiensibus pater       Masinissae Gala; Galam Syphax inde expulerat, postea in gratiam soceri       Hasdrubalis Carthaginiensibus dono dederat;        Carthaginienses eo anno Masinissa expulerat  haud minore certamine animorum,       quam cum ferro et acie dimicarunt, res acta apud Romanos   Carthaginienses, quod maiorum suorum fuisset, deinde       ab Syphace ad se pervenisset, repetebant  Masinissa paterni regni agrum se et       recepisse et habere gentium iure aiebat; et causa et possessione superiorem       esse;  nihil aliud se in ea disceptatione       metuere, quam ne pudor Romanorum, dum vereantur, ne quid socio atque amico regi            adversus communes suos atque illius hostes indulsisse videantur, damno       sit   legati possessionis ius non mutarunt,       causam integram Romam ad senatum reiecerunt